Diari Oficial de la Generalitat Valenciana


Sumari del DOGV 7973, del 06-02-2017 (2017/841)

RESOLUCIÓ de 2 de desembre de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària Assagador de la Costa, en el terme municipal de la Vila Joiosa.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7973

Data del DOGV
:   06-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/841


Data del document
:   02-12-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 2 de desembre de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària Assagador de la Costa, en el terme municipal de la Vila Joiosa. [2017/841]  
Antecedents de fet  
1. En data 13 de novembre de 2014 té entrada en el Registre de la Direcció Territorial d'Alacant de la Conselleria d'Infraestructures, Territori i Medi Ambient un escrit de Pablo Soler Lloret, actuant en nom i representació de la mercantil Solloli, SL, com a administrador solidari, en el qual sol·licita la delimitació d'un tram d'uns 360 metres de la via pecuària Assagador de la Costa, en el terme municipal de la Vila Joiosa, que limita amb terrenys de la seua propietat, que es corresponen amb les parcel·les cadastrals 16 i 25 del polígon 17 de l'esmentat terme municipal. Aporta document elaborat per Juan Bautista Torregrosa Soler en el qual s'identifica el tram de delimitació, i s'indica les seues coordenades UTM (ETRS 89).  
2. En data 7 de gener de 2015, el tècnic de la Secció Forestal d'Alacant informa respecte a la sol·licitud de delimitació i la documentació presentada.  
3. Amb data registre d'eixida 8 de gener de 2015, el cap de la Secció Forestal d'Alacant remet a l'empresa promotora un ofici de requeriment de documentació per a continuar amb la tramitació de l'expedient.  
  
4. En data 1 de juny de 2015 té entrada en el registre de la Direcció Territorial d'Alacant de la Conselleria d'Infraestructures, Territori i Medi Ambient la documentació presentada per Pablo Soler Lloret, actuant en nom i representació de la mercantil Solloli, SL, com a resposta al requeriment efectuat.  
5. En data 10 de juny de 2015, el tècnic de la Secció Forestal d'Alacant informa respecte a la documentació presentada i indica que no hi consta l'acreditació de la propietat corresponent a la parcel·la 15 del polígon 17 de la Vila Joiosa.  
6. Amb data registre d'eixida 12 de juny de 2015, el cap de la Secció Forestal d'Alacant remet a l'empresa promotora un nou ofici de requeriment per a l'acreditació de la propietat de la parcel·la 15 del polígon 17 de la Vila Joiosa.  
7. En data 29 de juny de 2015 té entrada en el Registre de la Direcció Territorial d'Alacant de la Conselleria d'Infraestructures, Territori i Medi Ambient una certificació acreditativa de la propietat.  
8. En data 3 de setembre de 2015, el tècnic de Gestió Forestal de la Direcció Territorial d'Alacant, redacta el següent informe relatiu al procediment de delimitació abreviat del tram de la via pecuària Assagador de la Costa en el terme municipal de la Vila Joiosa:  
La mercantil Solloli, SL, ha sol·licitat la delimitació d'un tram de la via pecuària Assagador de la Costa, concretament el que se situa afrontant amb les parcel·les 16 i 25 del polígon 17 de la Vila Joiosa i d'una longitud de 360 m l.  
S'ha aportat la documentació que identifica els propietaris d'ambdós costats del tram a delimitar i també se n'ha acreditat la propietat.  
  
S'ha aportat un pla descriptiu de la ubicació de la via pecuària respecte a les parcel·les 16 i 25 del polígon 17, que se situen al costat sud de l'Assagador de la Costa i també respecte a la parcel·la 15 del polígon 17, que se situa al costat nord. S'inclouen les coordenades UTM (ETRS89, FUS 30) dels límits d'eixes parcel·les respecte a la via pecuària.  
Es comprova que, segons eixa documentació, pla i les coordenades UTM, la ubicació resultant de l'Assagador de la Costa, coincidix amb la descrita en la vigent classificació de les vies pecuàries de la Vila Joiosa. En eixa descripció es pren com a referència el Camí Vell d'Alacant i, en la documentació aportada, s'ha pres com a referència l'eix d'este camí mantenint l'amplària màxima establida de 8 metres per a esta via pecuària (4 metres a cada costat de l'eix).  
Per tant, entenc que la via pecuària Assagador de la Costa queda perfectament ubicada en el tram de delimitació, respecte a:  
- La vigent Classificació de Vies Pecuàries de la Vila Joiosa (Orde de 22 de setembre de 1993, de la Conselleria de Medi Ambient, DOGV 02.11.1993).  
- A les propietats contigües de la via pecuària.  
A més, s'ha presentat document de conformitat unànime firmat per tots els propietaris de les parcel·les contigües.  
Es complix, per tant, tot el que establix l'article 14.6 de la Llei 3/2014, d'11 de juliol, de la Generalitat, de vies pecuàries de la Comunitat Valenciana, entenent que la delimitació sol·licitada per Pablo Soler Lloret, actuant en nom i representació de la mercantil Solloli, SL, procedix es tramite per mitjà del procés de delimitació abreviat.  
  
Al no estar desenrotllada en la normativa la tramitació administrativa del procés de delimitació abreviat, es proposa que es remeta l'expedient a la Direcció General de Medi Natural i Avaluació Ambiental perquè s'acorde, si és procedent, l'inici del procediment i se sol·liciten instruccions per a la seua tramitació.  
9. En data 30 de setembre de 2015, té entrada en el Servei d'Ordenació i Gestió Forestal, ofici del director territorial d'Alacant d'esta conselleria per mitjà del que remitent l'expedient a la Direcció General de Medi Natural i Avaluació Ambiental i en el que indica que, considerant que no hi ha procediment administratiu específic i comptant amb la conformitat expressa dels afectats i de l'Instructor de l'expedient, es proposa aprovar-lo. En cas contrari, indica que queden a l'espera de les instruccions oportunes.  
  
10. En data 2 de desembre de 2015, el cap de Servei d'Ordenació i Gestió Forestal remet a la Direcció Territorial d'Alacant d'esta conselleria, un ofici en què indica que segons l'article 8.7 de la Llei 3/1995, de 23 de març, de vies pecuàries, i l'article 14.3 de la Llei 3/2014, perquè este procediment abreujat tinga els efectes de la delimitació, s'haurà de dur a terme informació pública de la proposta d'aprovació en el DOCV i en l'ajuntament del municipi en què s'ubica la via pecuària, així com la notificació a organitzacions i col·lectius interessats el fi de la qual siga la defensa del medi ambient.  
11. En data 28 de gener de 2016 té eixida ofici de la directora territorial d'Alacant dirigit a l'Ajuntament de la Vila Joiosa, per mitjà del qual remet l'anunci d'exposició pública de l'expedient per a la seua exposició en el tauler d'edictes d'eixe ajuntament.  
12. En el DOCV núm. 7717 d'11 de febrer de 2016, s'inserix la Informació pública de l'expedient FOVARIOS/14/2014 de delimitació, per procediment abreujat d'un tram de via pecuària en el terme municipal de la Vila Joiosa.  
13. En data 11 de març de 2016, té entrada en la Direcció Territorial d'Alacant d'esta Conselleria, un ofici de l'Ajuntament de la Vila Joiosa, en el qual s'indica que l'anunci d'exposició pública ha estat exposat en el tauler d'anuncis d'eixe ajuntament des del 6 de febrer de 2016 al 7 de març de 2016, i el remet degudament diligenciat.  
  
14. En data 1 de juny de 2016 es remet als col·lectius i organitzacions interessats, l'anunci d'informació pública de l'expedient.  
15. En data 7 de juliol de 2016, l'instructor de l'expedient redacta un informe-proposta en què a més del que ja s'havia informat en data 3 de setembre de 2015 indica que una vegada efectuada l'exposició pública d'acord amb la Llei 3/2014, d'11 de juny, de la Generalitat, de vies pecuàries, es comprova que al dia de la data no s'ha rebut cap al·legació i es complix tot el que establix l'article 14.6 de l'esmentada llei, estima que procedix continuar la tramitació de la delimitació sol·licitada, i remetre l'expedient a la Direcció General de Medi Natural i d'Avaluació Ambiental per a la seua resolució.  
16. En data 2 d'agost de 2016, la directora territorial d'Alacant d'esta Conselleria remet l'expedient de delimitació abreviat d'un tram de la via pecuària Assagador de la Costa en el terme municipal de la Vila Joiosa promogut per Solloli, SL, d'acord amb l'article 14.6 de la Llei 3/2014, d'11 de juliol de la Generalitat, de vies pecuàries de la Comunitat Valenciana i proposa aprovar-lo en les condicions establides en l'informe-proposta de l'instructor.  
17. En data 29 de setembre de 2016, el tècnic del Servei d'Ordenació i Gestió Forestal redacta informe concloent que «A la vista de tot allò que s'ha exposat, es considera viable l'aprovació de la delimitació d'un tram de 360 metres de la via pecuària Assagador de la Costa en el terme municipal de la Vila Joiosa, que limita al nord amb la parcel·la 15 del polígon 17 i al sud amb la parcel·la 16 del mateix polígon de l'esmentat terme municipal, d'acord amb els plans de març de 2015, i la resta de documentació que consta en l'expedient».  
18. En data 30 de setembre de 2016, el cap de Servei d'Ordenació i Gestió Forestal emet un informe favorable a l'aprovació de la delimitació d'acord amb els plans de març de 2015, i la resta de documentació que consta en l'expedient.  
19. En data 30 de setembre de 2016, el director general de Medi Natural i Avaluació Ambiental proposa l'aprovació de la delimitació d'acord amb els plans de març de 2015 i la resta de documentació que consta en l'expedient.  
20. En data 7 de novembre de 2016, l'Advocacia General de la Generalitat emet un informe relatiu a la proposta de resolució de la delimitació parcial.  
  
Fonaments de dret  
Primer. La Classificació de les vies pecuàries del terme municipal de la Vila Joiosa va ser aprovada per l'Orde de 22 de setembre de 1993, de la Conselleria de Medi Ambient, publicada en el DOGV 2135, de 2 de novembre de 1993. Segons el projecte de classificació aprovat, l'Assagador de la Costa té una amplària legal de 6-8 metres.  
  
Segon. Competix a la Conselleria d'Agricultura, Medi Ambient, Canvi Climàtic i Desenvolupament Rural la resolució del present expedient, en virtut d'allò que s'ha preceptuat en l'article 22.8 de la Llei 14/2003, de 10 d'abril, de patrimoni de la Generalitat Valenciana, i en el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat.  
Tercer. El present acte administratiu es regix pel que disposa la Llei 30/1992, de 26 de novembre, de règim jurídic de les administracions públiques i del procediment administratiu comú, per la Llei 14/2003, de 10 d'abril, de patrimoni de la Generalitat, pel Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat, i per la Instrucció de 13 de gener de 2012, de la Direcció General de Medi Natural, sobre vies pecuàries, i la resta de normativa aplicable al cas.  
  
Quart. L'article 8.1 de la Llei 3/1995, de 23 de març, de vies pecuàries, definix la delimitació com «l'acte administratiu pel qual es definixen els límits de les vies pecuàries de conformitat amb el que establix l'acte de classificació», mentres que el 7 definix l'acte de classificació com «l'acte administratiu de caràcter declaratiu en virtut del qual es determina l'existència, amplària, traçat i la resta de característiques físiques generals de cada via pecuària».  
Quint. L'article 14 de la Llei 3/2014, d'11 de juliol, de la Generalitat, de vies pecuàries, de la Generalitat Valenciana, definix la delimitació i regula el procediment per a la tramitació, així com la possibilitat de realitzar un procediment abreujat sempre que conste la conformitat expressa dels interessats i la conformitat unànime dels afectats.  
  
Vistes la Llei 3/1995, de 23 de març, de vies pecuàries, la Llei 3/2014, d'11 de juliol, de la Generalitat, de vies pecuàries, de la Generalitat Valenciana, la Llei 30/1992, de 26 de novembre, de 26 de novembre, de règim jurídic de les administracions públiques i del procediment administratiu comú, la Llei 14/2003, de 10 d'abril, de patrimoni de la Generalitat Valenciana, la Llei 33/2003, de 3 de novembre, del patrimoni de les administracions públiques, i la resta de disposicions concordants, resolc:  
Primer. Aprovar la delimitació d'un tram de 360 metres de la via pecuària Assagador de la Costa en el terme municipal de la Vila Joiosa, que limita al nord amb la parcel·la 15 del polígon 17 i al sud amb la parcel·la 16 del mateix polígon de l'esmentat terme municipal, d'acord amb els plans de març de 2015 i la resta de documentació que consta en l'expedient.  
Segon. Requerir als causants de les intrusions perquè corregisquen les irregularitats que es deriven dels plans i documents que hi ha en l'expedient.  
Tercer. Traslladar la resolució aprovatòria a l'administració cadastral, d'acord amb el que establix l'article 14.c del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari.  
Quart. Es comunicarà a la Direcció Genertal de Patrimoni, d'acord amb l'article 22.8 de la Llei 14/2003, de 10 d'abril, de Patrimoni de la Generalitat Valenciana, la resolució d'aprovació de la delimitació, junt amb la documentació necessària per a la seua constància en l'Inventari General de Béns i Drets de la Generalitat i inscripció en el Registre de la Propietat.  
Quint. Una vegada ferma la delimitació en via administrativa, haurà de remetre's una certificació de la corresponent resolució al Registre de la Propietat competent, a fi de promoure la cancel·lació i/o rectificació de qualsevol inscripció registral contradictòria amb la delimitació acordat.  
Esta resolució serà notificada per la Direcció Territorial d'Alacant a les persones interessades en el present procediment.  
Contra la present resolució, que posa fi a la via administrativa, es podrà interposar un recurs potestatiu de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes, a comptar des de l'endemà de la recepció de la present notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació de la resolució, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que les persones interessades puguen exercir qualsevol altre recurs que estimen oportú.  
  
València, 2 de desembre de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.